1973R0706 — FI — 24.04.1986 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

NEUVOSTON ASETUS (ETY) N:o 706/73

annettu 12 päivänä maaliskuuta 1973

Kanaalisaariin ja Mansaareen sovellettavista maataloustuotteiden kauppaa koskevista yhteisön säännöksistä

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen,

ottaa huomioon uusien jäsenvaltioiden liittymisestä Euroopan talousyhteisöön ja Euroopan atomienergiayhteisöön 22 päivänä tammikuuta 1972 allekirjoitetun sopimuksen ( 1 ) ja erityisesti sen liitteenä olevan asiakirjan pöytäkirjassa N:o 3 olevan 1 artiklan 2 kohdan kolmannen alakohdan,

ottaa huomioon komission ehdotuksen,

sekä katsoo, että

edellä mainitun pöytäkirjan 1 artiklan 2 kohdan mukaisesti yhteisön järjestelmää, jota sovelletaan Yhdistyneessä kuningaskunnassa Euroopan talousyhteisön perustamissopimuksen liitteeseen II kuuluvien maataloustuotteiden sekä muna-albumiinin ja maitoalbumiinin yhteisestä kauppajärjestelmästä 27 päivänä kesäkuuta 1967 annettuun neuvoston asetukseen N:o 170/67/ETY ( 2 ), sellaisena kuin se on muutettuna asetuksella (ETY) N:o 1081/71 ( 3 ), ja tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 28 päivänä toukokuuta 1969 annettuun neuvoston asetukseen (ETY) N:o 1059/69 ( 4 ), sellaisena kuin se on viimeksi muutettuna asetuksella (ETY) N:o 609/72 ( 5 ), kuuluvien tavaroiden tuontiin kolmansista maista, sovelletaan Kanaalisaariin ja Mansaareen, jäljempänä ”saaret”; myös muita sellaisia yhteisön säännöksiä sovelletaan, jotka ovat tarpeen vapaan liikkuvuuden sallimiseksi ja tavanomaisten kilpailun edellytysten noudattamiseksi edellä mainittujen tuotteiden kaupassa; neuvoston tehtävänä on määrittää komission ehdotuksesta ne edellytykset, jotka koskevat edellä mainittujen säännösten soveltamista näihin alueisiin,

edellä mainittujen tuotteiden vapaan liikkuvuuden sallimiseksi olisi saatettava periaatteessa sovellettavaksi Yhdistyneessä kuningaskunnassa kauppajärjestelyjä koskeva sääntely, koska Yhdistynyttä kuningaskuntaa ja kyseisiä saaria pidetään tätä asetusta sovellettaessa yhtenä jäsenvaltiona,

saarilla tulleina tai muina maksuina kannetut rahamäärät eivät kuulu yhteisöjen talousarvioon; yhteisen maatalouspolitiikan yhteisörahoitusta ei sen vuoksi sovelleta; vientiä suosivia säännöksiä ei saisi soveltaa, ja yhteisön myöntämiä määriä olisi pidettävä ainoastaan kattona tuille, joita saaret voivat myöntää,

olisi vältettävä se, että jäsenvaltio vie saarilta peräisin olevia edellä mainittuja tuotteita kolmansiin maihin tarkoituksenaan saada yhteisön talousarviosta rahoitettua tukea,

yhteisön sisäiseen kauppaan sovellettavissa yhteisön säännöksissä säädetään tietyissä tapauksissa määristä, jotka koskevat vientiä Yhdistyneestä kuningaskunnasta muihin jäsenvaltioihin; näiden määrien olisi oltava kattona saarten myöntämille tuille; muita kuin kauppaa koskevien tukien osalta yhteisön sääntelyn soveltaminen voidaan rajoittaa ilmoitustoimenpiteisiin ja komission mahdollisuuteen esittää huomautuksia,

edellä mainittujen tuotteiden vapaan liikkuvuuden esteiden välttämiseksi muita säännöksiä, jotka koskevat eläinlääkintälainsäädäntöä, kasvinsuojelua, siementen ja lisäysaineiston kaupan pitämistä, elintarvikkeita ja rehuja koskevaa lainsäädäntöä sekä laatua ja kaupan pitämistä koskevia vaatimuksia, olisi sovellettava ainoastaan kauppaa koskevilta osin,

eläinlääkinnän alalla saarten tilanne muistuttaa Pohjois-Irlannin tilannetta; saarille voidaan näiltä osin sallia Pohjois-Irlantia koskevan järjestelmän soveltaminen ilman, että siitä seuraa vaikeuksia kaupan alalla, ja

tällä tavoin määritelty järjestelmä näyttää riittävän edellä mainitun pöytäkirjan tavoitteiden turvaamiseen,

ON ANTANUT TÄMÄN ASETUKSEN: